
Выходит в каждый четверг. 


Редакция и администрация в Крыниц!. — Адрес „Лемко“ Крыница. 


По визыт! англицкого короля в Парыжі. 


Визыта англицокого короля в Париж! 
мае велике значене политычне. Она ест до- 
казом тревалой приязни меже Англиом и 
Франциом, што стае ся ручательством мира в 
Европі. Розуміє силу той приязни Німеччина 
и стае ся податливша до угодового полаго- 
дженя судетской справы. Коли ище недавно 
судетскы німцы жадали остро, штобы ческе 
правительство увзгляднило вс! их постуля- 
ты, то тепер клонят ся они вести дальши пе- 
реговоры с ческым правительством. Перего- 
воры тоты мают на шли отвлечи справу — 
допущают они торгы и в результат! — угоду. 
Прото тыж и ческе правительство отложило 
оголошене закона о меньшинствах и оголо- 
сит его аж втотчас, коли будут узгоднены всі 
справы, дотычучи німцов, жиючих в Суде- 
тах. Ческе правительство находит ся тепер в 
барз трудном положеню, бо чехы сут невдо- 
волены тым, же дає ся дуже прав меньшин- 
ствам, а особенно судетскым німцам, а судет- 
скы німцы нарічут знова, же тоты права сут 


за малы и не могут их вдоволити. Прото уж 
И с тых взглядов для чехословацкого прави- 
тельства єст лучше отложити справу оголо- 
шеня закона о меньшинствах аж до часу, ко- 
ки и одны и другы су успокоят. Успокоинє 
прийде напевно, бо Англия и Франция дали 
познати, же в разі нападу Німеччины на Чехо- 
словакию, обі тоты державы выступят в о5о- 
рон! Чехословакин, а война с Англиом и Фран- 
циом была бы для Н!меччины занадто рызы- 
ковна. Англия однак не хоче допустити до 
войны и тому натискат на Чехословакию, 
штобы поробила уступкы в користь судетсьиах 
німцов и другых меньшинств, жиючих в Че- 
хословакии и тым способом допровадила до 
угоды. 


При такых условиях, якы утворили ся те- 
пер по визыті англицкого короля в Парыжі, 
здає ся быти певне, же справа судетска и мень- 
шинств в Чехословакии буде полагоджена без 
пролитя крови. 


—— 


. ЯПОНИЯ УСТУПАТ. 


В послідном тыждні газеты доносили о 
сильном заостреню отношень меже Росиом и 
Япониом. Япония закладала остры протесты, 
грозячи же в случаю невыцофаня совітскых 
войск с занятой терытории в Манджурии, вы- 
ступит оружно против Совітам. Были аж и 
такы поголоскы, же Япония перерве войну с 
Кытаєм, штобы всі силы звернути против Со- 
вітам. Совіты не уступали и здавало ся, же 
война уж висит в воздусі. 

Таке заостренє отношень тревало пере- 
шло тыждень. Аж 25. липня надошла с Токио 
вість, же японске правительство годит ся по- 
лаподити справу угодово. В той ціли пропо- 
нуе оно утворити комисию зложену с пред- 
ставителей Совітов, Манджукуо и Японии. 
Комисия тота мала бы рішити, до кого нале- 
жит занята совітскыма войсками терытория 
Чангкуфенг. 

Кромі того Япония хоче запропоновати 
утворенє другой комисии, котра заняла бы ся 
урегульованем границы меже (Совітами и 
Манджукуо на Кореи. 

Вісти тоты сут поданы официяльно и а: 
генция Домеи доносит, же Япония дає выраз 


рішительной волі полагодженя справы Чанг- 
куфенг в дорозі мировой. Рішенє в той спра- 
ві вышло безпосередно от японского преме- 
ра кн. Коное. 

Газеты подают, же кн. Коное носит ся с 
нам1ренем навязаня безпосередных перегово- 
ров японско-совітскых и японско-англицкых. 


Ьа ТЕ ВИ _ Виа 
(мерть румунской королевы Марии 


В попередный понеділок о год. 6-ой по 
полудни на королевском замку в Синая, по- 
мерла королева-мати румунска, Мария. Стан 
ей здоровля в послідном часі был. тяжкый. 
Куровала ся она в Дрезні и вернула до Руму- 
нии в неділю на оден день перед смертю. 

В слідуючу неділю в митрополитарной 
православной церкви на Празі в Варшаві, от- 
служил парастас и заупокойне Богослуженс 
за душу королевы румунской Марии, митро- 
полит православной церкви Дионисий. 

В Богослуженю принял участь Маршал 
войск польскых Сміглы-Рыдз в окруженю 
представителей правительства и войска. 


Рок Ү, 


Пренумерата в краю: 
30 грошей місячно, 


80 з квартально, 
1.50 к полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. мюячно, 10 кор. полрочно, 
20 кор. рочно. 


Цїны оголошень: 


Ціла сторона 120 зл., Ч? сто- 
роны 60 зл., */4 стороны 35 зл., 
в стор. 20 зл., */зз стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 гр. При місячном и долшом 
оголошеню значна знижка. 


Конто чекове Нр. 404.155. 


Што оповідат о Совітах 
б. начальник Г. П. У. 


До Японии втюк Люшков, начальник Г. 
П. У. на Далеком Всході. На принятю загра- 
ничных журналистов Люшков сказал, же Ста- 
лин хоче стати ся дыктатором Совітов и в 
той ціли нищит комунистычну партию. Мили- 
оны населеня, котрых подозрівают о недобро- 
желательств! для Сталина, мучат ся в крыми- 
налах. 

На пытане, чом люде, якы стают перед 
судом, признают ся до того, же ділали на 
шкоду державы и народа, Люшков отвітил, 
што признанє до вины вымушат ся на них. Он 
и сам был присутным, як вымушано у оскар- 
женых признанє ся до вины. 


Дальше Люшков заявил, же масовы аре- 
штованя выкликуют невдоволенє в червеной 
армии. Всі стары большевикы и заслужены 
офицеры червеной армии, розстріляны. 

Червена армия, по словам Люшкова, має 
тепер 2 милионы вояков. Єст она розділена 
на 100 дывизий и має до своєй роспорядимос- 
ти пару тысяч аероплянов и пару тысяч тан- 
ков. 

Совітске правительство помагат кытай- 
цам, даючи им воєнны материялы и аеропля- 
ны и посылаючи воєиных специялистов. 


Хлопы нищат землеплоды. 
в Совітах, 


В Совітах проявлят ся огромне невдово- 
ленє селян, котрым забрано грунты и утворе- 
но с них „колхозы“, на котрых приказано 
хлопу быти слугом и форнальом. Не дивота, 
же хлоп, давный пан и властитель грунту, а 
тсперешныи слуга и раб — робит всьо, штобы 
знищити большевицкый порядок. Московска 
газета „Правда“ подає, же хлопы нищат зер- 
но в поли через подпалянє, заражане и невы- 
полнянє на час полевых робот. В таком нпр. 
краю красноярском на оден тысяч гектаров 
собрано зерно ледво с 8 гектаров. „Правда“ 
подаючи о том, пише, же „помимо грунтовной 
чисткы в комисарияті рольництва сідят все 
ище врагы народа, шпьоны і шкодникы“. 

В Совітах иде дальше сильный террор. В 
совітскых крыминалах находит ся перешло 
милион людей. Крыминалы сут переполнены 
и утворено парудесят изоляцийных таборов. 


Стр. 2. 


Украинскы скандалы. 


„Щоб панові - „патріотові“ було добре“. 


В таборі украинофилов штоси ся исуе. 
Читаючи украинскы газеты, надыбуе ся часто 
заміткы, в котрых нападают одны на другых 
и старают ся дыскредытовати их перед наро: 
дом. 

Громадскый Голос“ в ч. 41. в статі ‚ДЦ 5 
панові — „патріотові“ було добре“ подав, 
што дырекция „Дністра“ перевела чері азу 
знижку платні своим роботникам так, што 
гдеякы с них достают лем по 55 зл. м:сячно 
на дороге во Львові жите. 

Але за тото др. Стефан Федак достат с 
того самого „Дністра“, яко емерытуру місяч- 
но 1195 зл., а ище за адвокатску печатку (лк. 
сындык) 200 зл., отже разом місячно 139" з,т. 
Штобы п. др. Федак мог доставати таку паг- 
ню за тото, што нич не робит, знижат дъогх- 
ция платню правдивым роботникам прс їо по 
голодовой нормы. 

Такы то бывают во Львові ундонациона- 
листычны „патриоты“, што не сіючи и не 
жнучи, зберают каждого місяця по 1397 «л, 
то ест даремно по добрых 2 моргы грунту мі- 
сячно. И тоты паны про свято говорят дуже о 
своєм „патриотызм!“ и выкрикуют на ,мате- 
риялизм сватка“, як они с погордом назыяа- 
ют селянина. А каждого, кто им тыкне под 
нос тото несовістне поведенє, они зараз клой- 
мят материялистом, безбожником и людовым 
фронтом. 


„Фальшнационалісти про себе“. 


„Громадский Голос“ в том же числі пом!- 
щат и другу статю под выже наведеном наз- 
вом. Статю тоту, як и попередну приводиме 


без найменьших змін, зміняючи лем право- 
пись. 

„Меже амерыканскыма фальшнациона- 
листами тепер война. С „дурничкы“ почало 


ся, с якыхси марных 2000 доляров, якы в А- 
мерыці собрали на варшавскый процес и якы 
не знати, где ся поділи. „Звязковый“ Коно- 
вальца, п. Ляхович в своем органі „Нац1она- 
ліст“ кричит, што тых грошей совсем не бы- 
ло, а „Січовий Клич“, орган опозыции, дока- 
зує, што гроши были, што их выслано, лем 
не знати где и кому. С той причины повстала 
ціла война. 

Очевидно, фальшнационалистичны про- 
водыры не любят, штобы их подвластны жа- 
дали от них рахунков. Отже против опозиции 
проголосили крестоносный поход и вытягне- 
но с фашистовского арсеналу найтяжши гав- 
бицы. Вчерашных сотрудников проголошено 
не меньше и не больше, лем провокаторами, 
киринниками и т. д. 

„Націоналіст“ накликує до бойкоту ,,Сі- 
чового Клича“ — органу националистычной 
организации Черноморской Січи. „Счовий 
Клич“ в отвіт, поміщат цілый ряд заявлень по- 
одынокых людей и цілых организаций с про- 
тестом против ганебного выступу редакторов 
„Націоналіста“. 

Замітне заявленє В. Дроботия, б. заступ- 
ника предсідателя О. Д. В. У. (националисты - 
чна централя в Америці), в котрой он опові- 
дат о бунті в центральном заряді той органи- 
зации с причин дыктаторскых замашок пред- 
сідателя и о том, як тот бунт погодивше по- 
лагоджал Ляхович. 

Дроботий подає: „Ляхович не переслу- 
хывал нас, а поступал с нами, як дідич со сво- 
има форналями, называючи нас бунтовника- 
ми, хамами, дикунами, некультурныма и т. п. 
Але за тото тот панок с Льондону, котрого 
мы кормили тяжко заробленыма жертвами, 
показал „свою культуру“ ділом. Он намов- 
лял до биткы и вышмаряня молодежи с со- 


лт 


„ЛЕ МН о" 


браня, а коли молодеж его не послухала, то 
он сам брал ся до биткы. На иншом собраню 
Ляхович вдарил по лици члена выділа У. Г. А. 
и члена О. Д. В. У., видно, што Ляхович хоче 
„рішати всі справы мордобитем“... 

А дальше: Ляховичевщина пошла в ор: 
ганизацию втотчас, коли она взросла в поваж- 
ну силу, штобы робити там за... гроши. 

Наконец заявлят В. Дроботий, „што ни- 
коли не буде признавати дыктатуры на землі 
Вашингтона“. 

В справі згаданых доляров тот самый ав- 
тор заявлят: ,,...яко бывший заступник пред- 
сідателя Центрального Заряду О. Д. В. У. 
стверджам, што гроши 2900 доляров были 
высланы, а редакторы таком неправдом ком- 
промітуют не лем организацию, але и ціле 
украинске „громадянство“. 

Обі виже поданы статі подали мы без 
наименьших змін с 41. числа „Громадського 
Голоса“ и на єго отвітственность. 

От себе зазначаме лем одно, што свята 
то правда, же кто за гроши служит, тот и о 
гроши повадит ся. Украинофилы служили все 
чужим богам за гроши и тепер вадят ся о гро- 
ши, чим, як сам автор статі и б. заступник 
предсідателя националистычной централ] в А- 
мерыці подає, компромітуют не лем органи- 
зации, але и цілу украинску партию. 


Дмитро Шквир, Мысцева п. кроснянскый. 
КРЕЩЕНИЕ РУСИ. 


Гудят, дзвонят дзвоны 

В преславном Кыеві. 

Весело плюскают 

Порогы Дніпровы. 
По всей нашой Руси В 
Радостна иде вість, 
Наша Русь Святая 
Принимає крест. 

А князь Володимір 

В білы шаты вбрал ся, 

И с цілым народом 

Богу поклонил ся. 
И уж не в святынях 
Поганскых молят ся, 
А в храм истинного Бога 
Русины спішат ся. 

Вість радостна плыне 

По великом світі 

Про Русь Християнску, 

Про єй славны діти. 


Головный рабин Бруклина 
шмугловал наркотыкы. 


В Парыжі велике враженє выкликало аре- 
штованє головного рабина Бруклина в Ню- 
Исрку, Исаака Лейфера за нелегальне пере- 
вожснє наркотыков до Амерыкы и до Пале- 
стыны, 

В початках червня француской полиции 
донесено, же якыйси амерыканскый подда. 
ный, занимаючий в Амерыці высоке стано- 
виско, занимат ся торговльом наркотыков в 
Парыжі 

Полиция поручила одному комисареви 
выслідити преступника. Комисар при помочи 
агентов впад на слід рабина с Бруклина. Ра- 
бина почали слідити и недавно спостерегли, 
што он заіхал автом перед хату, в котрой жил 
интролигатор, оправляючий книжкы. Неза- 
долго рабин вынес от интролигатора пару ве- 
ликых пачок. Тоты пачкы перевез рабин на 
почту. Полициянты задержали рабина и отво- 
рили пачкы. Были в них рытуальны книгы, на 
старо-жидовском языці, — прекрасно оправ- 
лены. Полициянты почали приглядати ся до- 

бре оправі и спостерегли. же в середині гру- 
бых оклидинок сут маленькы пачечкы, в ко- 
трых находит ся героина. Рабина арештова- 
ли. Арештовали также интролигатора, але вы- 
пустили его зараз, бо выявило ся, же он не 
знал, што пакуе до окладинок, бо рабин ска- 
зал єму, же ест то свяченый пісок с Палесты- 
ны, якый он пересылат своим вірным. 


| ини о а” 2 
Одомаш. 


(на нуту „обертаючого“: ей ищем не 
вал...) 


танцо- 


Гей што то за водичка, 

Гей што плыве с потичка. 

Гей што то за одомаш, 

Гей што палюнкы на нем не маш! 
Гей дайте же нам дайте, 
Гей преця так не буде! 

Гей меду голодкого, 
Гей, бо мы добры люде! 

Бо мы ся понагляли, 

Гей през день награбали, 

Гей што чотыры волы 

Гей тыждень возят до стодолы. 
Гей уж будеме істи, 

Гей уж будеме пити, 
Гей бо уж сте нам дали, 
Гей по што мы ту пришли. 


Горскый сізд | 
в Новом Санчі. 


Горскый С'ізд в том році отбуде ся в Но- 
вом Санчі в днях от 12 до 15 серпня. 

В том часі приідут до Нового Санча гру- 
пы всіх горскых рогионов, почавши от гуцу- 
лов аж до шлескых горняков. Каждого вече- 
ра выступлят региональны групы со співами, 
танцами и звычаєвыма выставами. 

В часі горскых дней сут предвиджены 
прогулькы до Голковиц в ціли показаня чер- 
веного статку польской расы и до Лонцка для 
показаня рационального хову овец и садов. 
Як відомо на терені гмины Лонцко над Ду- 
найцем находят ся великы сады овочевы, вы- 
сылаючи каждого року десяткы вагонов до- 
боровых овочей. В самом селі таходиг ся го- 
рільня, в котрой со сливок рећиг пе њонку, 
т. зв. сливовицу. Кром! того предвиджеы сут 
также прогулькы автобусами до Крыницы, 
Щавницы, Пєнин, Жегестова и другых купе- 
левых місцевостей. 

В часі горскых дней отбудут ся нарады 
начальной рады Союза Горскых Земель, ко- 
трый за свою ціль принял старати ся о подне- 
сене господарче горского населеня. 


Горскы дн! закончит „одомаш“ с дефиля- 
дом региональных груп. Одомаш выходит уж 
тепер с моды. Вплынули на тото тяжкы часы. 
Каждый стае ся ощадный, а часом мусит бы- 
ти и скупый, штобы якоси вязати концы с 
концами. Але давнійше было иначе. Газда, як 
закончил зерняны роботы, принимал у себе 
молодеж, котра приходила до него со співом 
и с танцами и гостил ю. Молодеж давала ему 
вінец зробленый с зерна и погощена, танцова- 
ла и бавила ся до поздной ночи, або и до ра- 
на, співаючи добраны до „одомашу“ пісні. 
Гдеякы с них заховали ся до тепер, але спі- 
вают их чим раз рідше, бо ніт где заспівати, 
бо ніт „одомашу“. 

Для отновленя тых прекрасных звычаєв 
наших предков на законченє „Горскых Дней“ 
отбуде ся загальный „одомаш“ в котром на 
возах и піше приймут участь всі села ново- 
сандецкого повіта с піснями и с музыком. 

Мука с бандурок. 


Ніт вдячнішой рослины, як бандурка. Ро- 
сне она на каждой высоті и на каждом грун- 
ті, лем бодай грунт спрогноити и добре пере- 
копати. Тому то бандурка являт ся в наших 
горах головным кормом людей. Пшеница, аи 
жито удают ся лем на ниже положеных грун- 
тах и прото в высокых горах цілковито того 
зерна не сіют, або сіют єго барз мало. Ярец 
(ячмень) и овсик вырастают также не особен- 
но, а бандурка родит ся каждого року и стає 
ся разом с капустом головным продуктом 
сельского господарства. 

Люде привыкли садити лем тилько бан- 
дуркы, килько потреба єй для власного ужит- 
ку. На продаж наши села бандуркы не проду: 
куют, бо пару метров проданых через двох: 
трох господарей в селі не входят в рахубу. 
Причином того являт ся низка ціна бандур- 
кы. Єсли бы ціна бандуркы поднесла ся, то 
напевно люде садили бы єй больше, стараня 
отже мусят ити в том напрямі, штобы под: 
нести ціну бандуркы. Даст ся тото зробити 
лем втотчас, коли бандуркы зачнут уживати 
до цілей промысловых. До тепер бандурок 
уживано лем до выробу спирта. До горілень 
достарчают бандурок села положены близко 
горілень, причом горільні платят также ціны 
низкы. До поднесеня цін може причинитися 
в великой мірі переділка бандурок на карто- 
фляну муку. 

Картофляна мука найде збыт и покуп, бо 
с ней вырабяют кашу, т. зв. саго. Штож то та- 
ке саго и откаль взяла ся тота назва? 

На островах горячих краєв жиют дикы 
племена, котры живлят ся овочами и росли- 
нами. На многых островах росне там хлібове 
дерево. Сут то дерева, с котрых робят стра- 
вы Племя папуасов называт хліб „саго“ а то- 
ты дерева саговыма деревами. Хлібовы де- 
рева стинают, ріжут на кльоцкы, рубают и с 
середин“ вынимают масу, котру ростерают, 
полочут и шлят через полотно або густе си- 
то. Вода выполокує с тои масы муку и пере- 
ходит через сито, а мюзга остає на полотні, 
або сит!. Погодивше робят они так, як у нас 
при фабрыкации крохмалю. С того крохма- 
лю робят папуасы прозрачну кашу, котру на- 
зывают ,.саго“ т. зн. хліб. 

С краю папуасов привожено погодивше 
саго до Европы и ту продавано єго за доро- 
гы гроши. 

Европейскы учены по збаданю сага при- 
шли до переконаня, же містит оно в собі му- 
чку подобну до мучкы картофляной. За гра- 
ницом уж перед войном почали вырабяти кар- 
тофляне саго и присылали его также до нас, 
Мало оно покуп и было уважане за присмак 
и артыкул барз поживный. 

Тепер в Польщі вырабяют также саго в 
пару фабрычках. Має оно однак высоку ціну, 
бо 1 кг. коштує в продажі дробной от 85— 
145 грошей. Єсли бы однак поширити тоту 
галузь промисла, то саго може быти значно 
дешевше, а и так ціна бандуркы поднесла бы 
ся сильно. При ціні 50 гр. за | кг. саго, ціна 
бандурок може выносити 5 зл. за 100 кг. а 
кромі того при выробі саго остают цінны от- 
падкы, якы надают ся прекрасно на пашу для 
статку 

Прото тыж рольничи организации зло- 
жили в Министерстві Рольництва обширный 
мемориял, в справі уділяня селам запомог 
при закладаню кооператывов, котрых цілю 
было бы переділка бандурок на картофляну 
мучку и саго. Урядженє такого кооператыва 
разом с будынком и кератом обчисляют на 
суму около 5.000 злотых. Кооператыв о по- 
гонной кератовой силі може переробити па- 
ру, а навіт парунадцет сотнаров бандурок ден- 

но на картофляну муку. Розуміє ся такы ко- 
оператывы можна закладати лем втотчас, ко- 
ли має ся обезпечены бандуры на переділку, 
або в місцевостях, где ест желізнодорожна 
стация, положена недалеко такых окрестнос- 
тей в котрых бандуркы сут дешевы. 

Промысл тот однак може поднести еконо- 
мично неодно село, бо кромі грошей за бан- 
дуры, достайчит селянам знаменитой паши 
для худобы. 


Бабскы лікы. 


От давна люде на селі куровали ся риж- 
ныма зелами. Знае село зела, котры помага- 
ют на недугы жолудка, кышок, головы. гос- 
тец и инши. Люде містовы часто смяли ся с 
тых лікарств и называли их бабскыма л’хами. 

Але от недавного часу спостерегаме наво- 
рот медыцыны до т. зв. бабскых ліков. Маса 
средств, знаных передом лем по приход! таах 
и сельскых хатах, достала тепер права в ме. 
дыцыні. кары, котры до недавна признавали 
лем средства хемичны, тепер чим раз частій- 
ше признают, же зела мают курацийны сред- 
ства, 

Таке поставлене справы через лікарей 
може дати поважны доходы селам. Зела ста- 
ют ся тепер покупны и мают добру ціну. Тре- 
ба лем належито сорганизовати продаж зел. 
Торговля зелами стоит все ище на барз НИЗ- 
КОМ уровні, аптыкарскый промысл не має 
сталых достав, а ціны, якы платит ся людям 
за зела, стоят в ражучой пропорции до цін, 
якы берут аптыкары аж и при товарі непере- 
робленом. 

Перед пару тыжднями отбыл ся великый 
торг зелярскый в Вильні, бо населене с окрест- 
ностей Вильна занимат ся найвеце зберанем 
зел. Торг тот заинтересовал сильно чужи дер- 
жавы. С держав надбалтиискых приіхала спе- 
цияльна наукова прогулька в шли познаком- 
леня ся с нашим залярством. Также заинтере- 
сорвали ся тым торгом місцевы лікарскы і ку- 
пецкы кругы. Але в краю пише ся о том мало. 
А шкода, бо роля зелярства в Польщі, а осо- 
бенно в наших горах, може поднести сильно 
економично села. Особенно поплатна єст у- 


права лікарскых зел, котру веде ся так, як у 
нас зерно, то зн. навозит ся грунт, сіє насінє 
лікарского зела, очищат подростаючи росли- 
ны с буряну, зберат и сушит. Управа така звя- 
зана ест с выдатками на навоз и насіне и вы- 
магат много роботы, але поплачат значно ліп- 
ше, як всі инши землеплоды. 


Стр 5 


Народне свято во Франции. 


Дня 14. липня обходила Франция народ- 
не свято — рочницу опанованя и збуреня 
через революционеров королевской кріности 
—. вязницы Бастылии в 1789 року. Велика ре- 
волюция француска не лем збурила кріпость 
„давного порядку“ монархичного. Принесла 
она огромне розбудженє ся патриотызма, ко- 
трый уділил ся широкым масам народа. Кли- 
чи обороны отчины стали ся найсильнійшом 
основом великых діл и пожертвовань в том 
епоховом часі для истории Франции, коли 
пропадал шляхотскый порядок и вмсто гор- 
сточкы выбраных, цілый народ был поклика- 
ный служити своей отчині! 


Революция француска повалила всякы 
касты. От того часу вс! были ровны, вс! были 
покликаны до службы для добра своего краю. 
Народ, освободженый с оков, оказал незвы- 
чайне геройство, бо хоц всі державы высту- 
пили против нему за тото, же засудил на 
смерть своєго короля, он не поддал ся, а нао- 
борот, относил побіды на всіх фронтах. Си- 
лы до боєв черпал он в осягненой свободі, 
котру цінил так высоко, же с піснями на ус- 
гах ишол неустрашеный в завзятый бой. 


50.000 хлопов без зерна. Тогорочны бурі 
с градом, громами и сильныма вітрами зни- 
щили в гдеякых закутинах Польщи цілковито 
землеплоды. Найбольше от градобитя потер- 
шли села в воєводстві виленском. Селяне то- 
ты, в числі 50.000 людей зложили посредством 
вилєнского воєводы мемориял до централь- 
ных властеи, в котром представляют образ 
цілковитого знищеня и просят о запомогу в 
зерні, бо иначе не будут могли обсіяти своєго 
поля. Гдеякы остали формально без даху над 
годовом, бо вітерница розвалила им хаты. 


Град забил 2 женщины. Ненотованый слу- 
чай мал місце в повіті кобрынском. На терені 
гмины Лєликов на пространстві одного ки- 
льометра квадр. перешол град в виді брылок 
леду, доходячих до 50 дкг. вагы. Град убил 2 
женщины и пару коров. В місци, где перешол 
груд, всі землеплоды сут цілковито знищены. 


Бык забил хлопа. В Лососині пов. ново- 
сандецкого на пасовиску, рос'яреный бык 
шмарил ся на 80-літного хлопа, порвал єго на 
рогы, подшмарил пару раз в гору, а пак по- 
валил на землю и ростратовал ногами. Хлоп 
умер под цогами быка. 


Комунальна Каса Ощадности 
Повіта Краковского в Кракові 

ғ ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОН АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


БЕЗОПАСНОСТЬ. 


ДОБРЫЙ ПРОЦЕНТ. 


Стр. 4. 


| Што чути в світі и в краю 


Лига Народов курчит ся. До секретария- 
та Лигы Народов в Женеві вплынула дня 12. 
липня т. р. нота от правительства Венезуелі, 
державы середно-амерыканской, повідомля- 
юча о выступленю Венезуелі с Лигы Народов. 

Амерыканскый милионер облетіл світ в 
3-ох днях. Амерыканскый милионер Ховард 
Юз облетіл на аеропляні цілу землю в продол- 
женю 3 дней 19 годин и 14 минут. Дня 10 лип- 
ня выстартовал он с місцевости Флойд Беннет 
в Амерыці и уж 14 липня был с поворотом в 
Ню-Йорку. 

В так коротком часі пеёрелетіл он 22.944 
кильометры летячи с пересічном скоростю 
320 км. на годину. Дорога мету была слідую- 
ча: Атлянтийскый Океан, Парыж, Москва, 
Якуцк, Ню-Йорк. В Ню-Йорку ждали на лет- 
чика величезны толпы народа и представите- 
лі властей того найбольшого на світі міста. 
Радости не было конца. Але бо и было чому 
ся тішити, бо милионер Юз побил всі дотепе- 
решны рекорды скорости. 

Пригадайме собі, килько то часу потреба 
было, штобы обыйти цілу землю. Перший, 
кто оплынул кораблем вокруг землю, был 
португальскый подорожник Магелян. Было 
то в р. 1519. Подорож тревала близко 3 рокы. 
Смит и Нельсон в р. 1924 оплынули землю в 
196 днях, Екенер перелетіл вокруг землі на 
Цепелині в 20 днях и 4 годинах. В р. 1932. 
Линдберг и Гутты установили рекорд 8 дней, 
15 годин и 51 минут. Рекорд тот побил Пост, 
котрый облетіл землю в 7 днях 18 год. и 49 
минутах, а тепер Юз перелітіл над земльом в 
час! близко о дн! коротшом. Направду отда- 
лене для людей здае ся не грати уж тепер ни- 
якой ролі. 

Италиянскый самолет впал до моря. 
Летячий до Риму италиянскый пасажирскый 
самолет впал до Тырренского моря. Причи- 
ном катастрофы было оторванє крыла. Об- 
слуга и пасажиры в числ! 20 люда втопили ся. 
Серед жертв катастрофы находят ся также 2 
сетры и сестряница италиянского вицемини- 
стра авияции ген. Валле. 

Несчасте при показі гашеня огня. В місті 
Коимбра в Португалии уряджают каждого ро- 
ку торжества в честь св. Изабеллі, арагонской 
королевы. В том році в часі торжества хотіла 
пожарна страж показати, як гасит ся огсон». 
В той шли побудовано руштоване, высоке на 
три штокы и поставлено на руштованю 1:-оро 
людей, котрых страж мала ратовати п’ иод- 
паленю руштованя. Поломінь обняла рушто- 
ванє с таком скоростю, же серед находячих 
ся на руштованю людей повстала паника и 
люде почали скакати на землю. Осмеро люда 
забило ся, а двоє спалило ся в огні. По тем 
несчастном выпадку перевано дальши тор- 
жества, 

Обовязкова служба роботы в Румуннии. 
Румунске правительство запровадило в себе 
обовязкову службу роботы для молодежи, 
котра скончила середну школу. Каждый аб- 
сольвент достає дыпльом аж по отбытю па- 
румісячной роботы. Робота тота має быти 
выкористана в ціли поднесеня культуры села. 
Кром! того правительство под предсідатель- 
ством короля Кароля, принял проєкт закона, 
котрый предвиджат обовязок 2-літной прак- 
тыкы на селі для молодых лікарей. Має тото 
на ціли поднести стан здоровля селян, котры 
тепер отчувают больно брак лікарей по селах. 

В Италии всі урядникы в мундурах. Мус- 

солини зарядил, же всі урядникы в Италии му- 
сят ходити в часі службы в приписаных мун- 
дурах. 

Украли плот на очах властителя. В Быд- 
гощи магистрат выдал приказ, штобы росо- 
брано всі желізны плоты. 

Перед оден дом при ул. Грунвальдской в 
Быдгощи заіхали вечером роботникы с возом 
и покликуючи ся на приказ магистрату, росо- 
брали плот, заладовали на фуру, дали власти- 
телеви квит и отіхали. На другый день влас- 
титель удал ся до магистрату по гроши за ро- 
собраный плот (560 злотых) и ту довідал ся, 
же магистрат не казал никому розберати пло- 
ту. Зробили тото ошусты, котры выкориста- 
ли спрытно зарядженє магистрату. 

Повісила ся на плоті. При Гродецкой ули- 
ці во Львові увиділи люде тіло молодой жен- 
щины, висяче на плоті. Женщина могла чис- 
лити 26—28 літ. Не найдено при ней ниякых 
документов, котры бы могли напровадити, 
кым ест десператка и што являт ся причином 
самоубийства. 

Парунадцет дней висіл на плоті. В лісі, 
недалеко стации Рыхцицы в пов. дрогобыц- 
ком найдено висяче на дереві уж парунадце- 
тох дней тіло незнаного мужчины. Спостерег 
тіло случайно хлоп, переходячий гущавином 
лісовом. Самоубийца не має при собі ниякых 
документов. Коло дерева лежала лем вализка, 
2 фляшкы по горілці, 1фляшка по коняку, же- 
лізнодорожный билет и газеты. 

Палячий ся самолет упал на людей. Коло 
Боготы, столиця Колюмбии в Полудн. Аме- 
рыці в часі войсковой ревии оден войсковый 
самолет запалил ся в воздусі и упал на людей, 
якы приглядали ся ревии. Згынуло 55 людей, 
а около 90 ест тяжко раненых. Катастрофа 
послідовала на очах презыдента Льопеза, ко- 
трый уступат дня 7. серпня и его насл!дника, 
презыдента Сантоса. 

Рыбух бомбы на рынку в Гайфі. На рын- 
ку в Гаифі в Палестыні подшмарено бомбу, 
котра, выбухаючи, забила 30—40 людей. Чи- 
сло раненых выносит понад 50. Выбух бомбы 
выкликал в Гаиф! переполох. Уличный рух 
был вздержаный и улицами переходили лем 
войсковы патролі. Недалеко Назарету застрі- 
лено 2-ох арабов, а коло Гаифи найдено за- 
стріленого жида. 

Впал с руштованя и убил ся. В Горлицах 
при тынкованю дому робил 32-літный Михаил 
Янтас, роботник с Ропицы Польской. Через 
неосторожность доткнул ся он елєктрычных 

переводов и был пораженый шоком. Он упал 
с першого поверха и ударил ся о бельку ру- 
штованя, а погодивше о сходы так сильно, же 
помер в шпиталі. 


Пашпорты для коней на Литв!. В виду 
частых случаев крадежи, коней, власти ли- 
товскы рішили заосмотріти всі коні в отвітны 
пашпорты. Стверджено, же 80 процент коней 
крадут на Литві цыганы. 


Где єст німцам найлучше. С европейскых 
держав жиє німцов в Чехословакии 3,230.000, 
в Польщі 700.000, в Югославии 500.000, в Вен- 
грии 470.000 и в Италии 270.000. Ани в Юго- 
славии, ани в Венгрии, ани в Италии не мают 
німци своих репрезентантов в Сеймі, не ма- 
ют также своих театров и т. д. и помимо то- 
го не нарічут. Нарічут лем німцы в Польщі и 
в Чехословакин, хоц в обих тых краях мают 
сталы театры и многы национальны права. 


Результаты Стахановщины. В Совітах єст 
тепер модне всьо барз скоро. Моду тоту впро- 
вадил роботник Стаханов. 

Недавно в гарбарні „Коминтерн“ в Ле- 
нинграді почали занадто скоро огрівати теч 
до гарбованя скор. Через за скоре долян= до 
течи сірчаного квасу, теч выбухла и попарила 
так сильно роботников, же З-ох с них умерло, 
а парунадцетом грозит каліцтво и неспособ- 
ность до роботы. 


Рышинскый переводит „чистку“ в Г. П. У. 
Сталин стратил довірє также и до Г. П. У. 
Прокуратор Вышинскый сам переводит в Г. 
П. У. чистку и арештовал многых агентов, а 
также и высокопоставленых людей. Серед 
арештованых находит ся прокургтор Г. П. У. 
Шпигель, окружный прокуратор Позерн и се- 
кретар окружного комитету комунистычной 


партии Харламов. Чистка тых заслуженых ге- 
пистов выкликала зрозуміле здивоване, бо до 


недавна они являли ся ликвидаторами „вра- 
гов народа“. 


Англия замовила 1000 бомбовых самоле- 
тов. Англицке правительство замовило 1000 
бомбовых самолетов найновшого тыпа. Са 
молеты тоты робят 500 км. на годину. 


Артыста упал на сцені и вытхнул собі ру- 
ку. В час! представленя в театр! Малицкой в 
Варшаві артыста Владимр Лозинскый (єго 
правдиве назвиско єст Владимір Логаза ро- 
дом с Крыницы) ударил так несчастливо дру- 
гого актора в лице, же тот упал на подлогу 
и вытхнул собі руку. 


ЗАПАДНОМ 

Е== 15 жерел щав желізисто-земельных, богатых в безводник угля. — 

а 
! ипография А. Гольдмана, во Львові, ул. Сикстуска Ч. 19. 


